Beļava
Šis raksts ir par apdzīvotu vietu Gulbenes novadā. Par apdzīvotu vietu Madonas novadā skatīt rakstu Beļava (Ļaudonas pagasts). Beļava, agrāk arī Beļava I, ir ciems Gulbenes novada Beļavas pagastā, pagasta centrs. Izvietojies pagasta vidusdaļā pie autoceļa V410 11 km no novada centra Gulbenes un 191 km no Rīgas. Beļavā atrodas pagasta pārvalde, tautas nams, bibliotēka, bērnudārzs «Zvaniņš», feldšeru-vecmāšu punkts, pasts, frizētava, veikals. Apdzīvotā vieta izveidojusies pie vēsturiskās Beļavas pagasta valdes un vecās Kantora skolas 4,5 km uz dienvidiem no bijušās Beļavas muižas (tagad — Pilskalns). Izaugusi pēckara gados kā ciema padomes un kolhoza «Pilskalns» ciemats.